September, 2016 | Blink Boer - Part 2
Die huidige ekonomiese omstandighede veroorsaak dat baie inwoners van Mooinooi en Barnardsvlei omgewing haweloos gelaat is. Met Stepping Stones poog ons om die basiese behoeftes van ons gemeenskap aan te spreek soos veilige huisvesting, gesonde kos en skoon water, opleiding, vaardigheidsontwikkeling, gemeen-skapsbou en 'n bron van inkomste.
Tussen-die-Bome plaas speel al jare lank 'n belangrike rol in die Barnardsvlei omgewing en is toegewyd om geleenthede te verskaf aan plaaslike inwoners om hulle volle potensiaal te bereik. Die ou skoolgeboue van Tussen-die-Bome Laerskool is omskep om Stepping Stones deelnemers te huisves en dien ook as basis vir al ons aktiwiteite. Ons bied behuising aan persone wat bereid is om waarde toe te voeg tot ons gemeenskap, vir 'n vooraf bepaalde tydperk of soos wat projekte dit vereis. Akkommodasie is beskikbaar vir enkellopendes en gesinne met private kamers en gemeenskaplike kombuis, ablusie en ontspanningsareas. Die gemeenskap is gebasseer op permakultuur beginsels en ons streef om selfonderhoudend te word deur kos sekuriteit te bewerkstellig, van hernubare energie bronne gebruik te maak, produkte te produseer en 'n inkomstebron te skep. Ons fokus op die drie permakultuur beginsels; omgee vir mense, omgee vir die aarde en die lewer en deel van 'n opbrengs.
Deur hierdie beginsels na te streef wil ons produkte en inkomste strome bewerkstellig in die volgende bedrywe: toerisme, opleiding, kosproduksie, waardetoevoeging tot produkte, vervaardiging, dienste, entrepreneurskap en aanbied van kursusse en funksies. Die gemeenskap is slegs 'n 'Steppingstone' vir deelnemers om hulle volle potensiaal te bereik en selfonderhoudend te word en nie 'n permanente blyplek nie. Deur nuwe vaardighede aan te leer word hulle leiers in hulle eie gemeenskappe en kan hulle ook ander mense oplei om vir hulle self te sorg. Stepping Stones se kenteken demonstreer hoe 'n persoon in kom van iewers af, die omgewing en geleenthede benut wat aan hom gegee word en dan aan beweeg na die volgende hoofstuk van sy lewe.
Ons huisves tans 16 volwassenes en 7 kinders op die perseel en almal neem deel aan die aktiwiteite wat alles insluit van draadspan en groentetuine maak tot kompostoilette en warmwaterdonkies bou. Stepping Stones het jou hulp nodig met enige skenking van klere, kos, kontant, gereedskap, boeke, eetgerei, gordyne, boumateriaal en enige ander wit olifante waarvan jy ontslae wil raak. Ons is ook altyd opsoek na mense wat vir ons nuwe vaardighede kan kom leer en werkswinkels aanbied. As jy passievol is om mense te help en 'n verskil te maak, kontak ons vandag om betrokke te raak. Of kom loer in en kry jou hande vuil met een van die projekte wat aan die gang is. In Oktober plant ons elke dag in ons tuine en die nuwe kosbos het baie aandag en liefde nodig! Soek ons op Facebook by Stepping Stones Mooinooi of e-pos ons by tussendiebome@gmail.com.
Aartappels word wêreldwyd as die veelsydigste groentesoort beskou. Dit is baie belangrik in die dieet vir die voedingswaarde daarvan. Dit kan ook op 'n groot verskeidenheid maniere voorgesit word. Aartappels is vir te lank die sondebok gemaak as dit by diëte kom as synde 'n bydraer tot oorgewig. Aartappels dra in werklikheid 'n groot verskeidenheid voedingstow-we tot die dieet by. Dit behoort egter nie saam met ander styselryke geregte soos rys en pasta voorgesit te word nie. 'n Matige aartappel bevat 330kj, ongeveer soveel kalorieë as 'n groot piesang, 'n groot appel of 'n frikkadel. Indien jy op die kalorieë moet let, wees liewer versigtig vir die vette of sous wat bo-oor die aartappels gebruik word! Aartappels is ook 'n goeie bron van Vitamiene A, B1, B2, B6, C, en E. 'n Matige groot aartappel verskaf byna die helfte van die daaglikse behoeftes van vitamien C en kalium vir 'n volwassene. Aartappels bevat ook kalsium, yster, magnesium, fosfor, kalium en natrium.
'n Aartappel in die skil gekook of gebak, behou die meeste voedings-waarde. Indien die aartappels vooraf geskil moet word, skil dit dun af anders beland die helfte van die voedingswaarde in die vullishouer. Stoor aartappels op 'n koel, droë, donker plek.
Om 'n vrou te kan wees en die koester van jou vrouwees is iets wat 'n vrou nogal na die hart lê. Vrouwees is in vandag se tyd bestaan uit soveel fasette. Daar is soveel verskillende plekke, mense en dinge wat elke dag ons aandag nodig het. Ons vrouens kan verwonder word oor hoe ons als gedoenne kan kry! As ons net na onsself kan kyk en al die dinge wat in ons lewens aan die gang is dan besef ons: Ek is 'n mamma, beroepsvrou,'n kollega, vriendin, 'n dogter of nog bevoorreg om kleindogter te kan wees. Ek is 'n sussie en ek's 'n vrou en dit alles, elke een van hierdie fasette vra 'n stukkie van jouself elke dag..
Continue reading Vrouedag regdeur die jaar! →
Mondsiektes is die algemeenste gesondheidsprobleem wat veeartse by volwasse honde en katte diagnoseer. Dit veroorsaak bloeiende tandvleis, tandbederf, die verlies van tande en die opbou van bakterieë wat jou troeteldier se hart, lewer en niere kan beskadig. Jou hond of kat se vrot asem is dalk die eerste teken van 'n mondsiekte. Jy kan self jou dier se tande skoonmaak deur dit te borsel of 'n spesiale kos te gee wat die tande skoonmaak terwyl hy eet. Dié kos is maklik en doeltreffend, en dis bewys dat dit plaak en tandsteen beveg. 'n Sterk immuunstelsel sal jou troeteldier help om siektes te beveg, en daarom is dit ook belangrik om seker te maak die kos wat hy of sy kry, bevat die regte voedingstowwe en is ryk aan antioksidante, vitamiene en minerale.
Continue reading Die Kinderhoek. Diere se tande – wat hulle eet en hoe om hulle tande op te pas →
½ Van 'n 100g pakkie kitskapokaartaaples
170g Meelblom sout
1 300g Blik soutvleis, in blokkies gesny
1 280g Blik gemengde groente, gedreineer
110g Beleë cheddar-kaas, in blokkies gesny
Geklitste eiers of melk om mee te verglans
Wyn: Rosanne, Nederburg Rosé, Tasheimer
Voorverhit die oond tot 204ºC. Smeer 'n 23cm (9m duim) vaste pasteiskottel. Berei die kapokaartappels voor volgens die aanwysings op die pakkie. Laat dit afkoel. Intussen word die meelblom en sout in 'n mengbak geplaas. Vryf die botter met die vingerpunte in totdat die mengsel fyn broodkrummels is. Voeg die kapokaartappels by en meng om 'n deeg te vorm. Plaas dit op 'n meelbestrooide werkplank en knie liggies. Plaas die vleis, groente en kaas in 'n bak, voeg smaakmiddels by en meng deeglik. Gebruik die helfde van die aartappelkors om in die pasteiskottel vas te druk. Versprei die vulsel daaroor. Rol die res van die kors uit om bo-oor die pastei te pas. Borsel die kante van die pastei met water en plaas die boonste kors oor. Sny die kante reg en verseël. Maak 'n diamantpatroon op die kors met die rugkant van 'n mes. Riffel die rand. Bak ongeveer 45 minute lank totdat dit goudbruin is. Garneer met olywe, pietersielie, tamatie en komkommer. Kan koud of warm bedien word.